Visvaldas Matijošaitis

Visvaldas Matijošaitis (g. 1957 m. balandžio 14 d. Vičiūnuose, Kaune) – Kauno politikas ir verslininkas.

„Vičiūnų“ grupės steigėjas, savininkas, buvęs vadovas (valdybos pirmininkas ir generalinis direktorius).

2010 m. įkūrė „Vieningąjį Kauną“. 2011 m. išrinktas į Kauno m. tarybą. 2015 m. išrinktas Kauno miesto meru.

 Biografija 
1975 m. baigė Kauno Šančių vidurinę mokyklą. 1975–1980 m. studijavo ir baigė VISI, inžinierius-mechanikas.

1981–1991 m. rugsėjo mėn. Lietuvos TSR VRM tarnautojas, milicininkas. Pirmas darbas – kriminalinė paieška, po to – Patrulinės postinės tarnybos vado pavaduotojas. Ilgiausiai dirbo Kauno Vidaus reikalų valdybos Kadrų skyriuje. Vėliau Kauno miesto Požėlos rajono Vidaus reikalų skyriaus viršininko pavaduotojas politiniam darbui (veikla: milicijos darbuotojų sąmonės formavimas ir kt.). 1991 m. rugpjūčio, kaip ir visi milicininkai turėjo apsispręsti: prisiekti Lietuvos Respublikai ir tapti policininku arba palikti statutinę tarnybą. V. Matijošaitis prisiekė, perėjo į policiją ir tada iš jos išėjo.

Dirbdamas milicininku, kartu su žmona pradėjo auginti ir pardavinėti rožes, kitas gėles. 1991 m. įkūrė verslą. UAB „Vičiūnai“ direktorius, UAB „Vičiūnai ir Ko“, UAB „Plungės kooperatinė prekyba“ komercijos konsultantas.

2006 m. tapo asociacijos „Mentor Lietuva“ valdybos nariu, nuo 2008 m. Lietuvos pramonininkų konfederacijos Lietuvos ekonominio ir prekybos bendradarbiavimo su Rusijos Federacija tarybos viceprezidentas, nuo 2009 m. asociacijos „Žalgirio fondas“ prezidentas, nuo 2010 m. visuomeninės organizacijos „Vieningas Kaunas“ valdybos pirmininkas.

2011–2015 m., 2015–2019 m. Kauno miesto savivaldybės tarybos narys, išsikėlė kandidatūrą savarankiškai, subūrė koaliciją „Vieningas Kaunas“.2011 m. Lietuvos savivaldybių tarybų rinkimai 

2015 m. savivaldos rinkimuose išrinktas Kauno meru ir šiose pareigose pakeitė 2007–2015 m. buvusį Kauno merą konservatorių A. Kupčinską. 2017 m. rugsėjį interviu žiniasklaidai metu pareiškė, kad, „jeigu bus blogi kandidatai“, dalyvaus 2019 m. Lietuvos Respublikos Prezidento rinkimuose, tačiau savo kandidatūros neiškėlė.

2019 m. savivaldos rinkimuose išrinktas antrai Kauno m. mero kadencijai. 2023 m. savivaldos rinkimuose išrinktas trečiai Kauno m. mero kadencijai.

 Šeima 
Žmona Loreta Matijošaitė, pirmoji žmona Irena Matijošaitienė. Sūnūs Šarūnas ir Dainius.Visvaldas Matijošaitis  (2011 m. rinkimai, VRK inf.)

 Turtai 
2006 m. žurnalo „Veidas“ duomenimis, užėmė 8 vietą tarp turtingiausių Lietuvos žmonių.

VMI deklaruotas turtas 2016 m. siekė 5,64 mln. eurų, 2021 m. sudarė 10,49 mln. eurų. 2016 m. portalo tv3.lt ir žurnalo TOP 500 duomenimis, Visvaldas Matijošaitis sukaupė 121 mln. eurų vertės turtąhttps://www.tv3.lt/top500/visvaldas-matijosaitis.

2020 m. pripažintas turtingiausiu šalies politiku.

 Kritika 
2016 m. V. Matijošaitis buvo sukritikuotas dėl psichikos sveikatos stigmatizavimo.

2019 m. LRT tyrimas atskleidė V. Matijošaičio ir jo sūnaus asmeninius interesus koreguojant miesto draustinių planus.

2019 m. V. Matijošaičio planai prijungti Kauno rajoną prie Kauno miesto susilaukė spaudos ir Kauno rajono gyventojų dėmesio.

2022 m. V. Matijošaitis kritikuotas, kad nepatraukia savo verslų iš Rusijos (dėl jos agresijos prieš Ukrainą) ir jo įmonės moka mokesčius Rusijos biudžetui.Karo Ukrainoje šešėlyje – aistros dėl Matijošaičio verslo Rusijoje: meras atsakymų nepateikia, opozicija ragina nebūti tautos gėda

2024 m. V. Matijošaitis kritikuotas, kad jam priklausanti įmonė eksportuoja kare pritaikomomas ir sankcijuojamas prekes į Rusiją.https://www.lrt.lt/naujienos/lrt-tyrimai/5/2244798/lrt-tyrimas-matijosaicio-verslas-i-rusija-veze-kare-pritaikomas-prekes Šios prekės priskiriamos prie aukšto prioriteto kovos lauko prekių.

 Įvertinimas 
 2005 m. „Kauno riterio“ apdovanojimas (teikė laikraštis „Laikinoji sostinė“).
 2007 m. Ordino „Už nuopelnus Lietuvai“ Riterio kryžius.
 2008 m. P. Vileišio vardinė nominacija, Lietuvos pramonininkų konfederacija.

 Šaltiniai 

 Nuorodos 

|-

Kategorija:Lietuvos verslininkai
Kategorija:Kauno miesto merai